
[bookmark: _Toc27980400][bookmark: _Toc64201278][bookmark: _Toc64201426][bookmark: _Toc64201621][bookmark: _Toc64264070][bookmark: _Toc65454239][bookmark: _Toc65862769][bookmark: _Toc65956608][bookmark: _Toc65967967][bookmark: _Toc72766064][bookmark: _Toc73116764][bookmark: _Toc79552063][bookmark: _Toc141341757][bookmark: _Toc141785288][bookmark: _Toc45663515]1. Vispārīgā informācija

1.1. Iepirkuma identifikācijas numurs
VZD 2026/03/P

1.2. Pasūtītājs

	Pasūtītāja nosaukums
	Valsts zemes dienests

	Adrese
	Kārļa Mīlenbaha iela 14, Rīga, LV-1050

	Reģistrācijas numurs.
	90000030432

	Kontaktpersona (organizatoriskiem jautājumiem par iepirkumu)
	Olga Rogova

	Tālruņa numurs
	28697962

	Elektroniskā pasta adrese:
	olga.rogova@vzd.gov.lv

	Mājaslapa
	www.vzd.gov.lv

	Darba laiks
	Pirmdien, otrdien, trešdien un ceturtdien 8.30 – 17.15;
Piektdien 8:30 – 16:00;
Pirmssvētku dienās darba laiks tiek saīsināts par vienu stundu.

	Pircēja profila adrese
	https://www.eis.gov.lv/EKEIS/Supplier/Organizer/300.



Iepirkumu veic saskaņā ar Pasūtītāja 2026. gada 27. jūnija rīkojumu Nr. 1-03/50 apstiprināta iepirkuma komisija.

1.3. Piegādātājs
Fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt zemes kadastrālās uzmērīšanas pakalpojumus.

1.4. Pretendents
Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.

1.5. Pircēja profils
Internetā publiski pieejama Pasūtītāja vietne valsts elektroniskās informācijas sistēmā piedāvājumu un pieteikumu saņemšanai (pieejama EIS: https://www.eis.gov.lv/EKEIS/Supplier/Organizer/300), kurā Pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.

1.6. Iepirkuma procedūras veids
Atklāts konkurss.

1.7. Iepirkuma procedūrai piemērojamie tiesību akti
1.7.1. Publisko iepirkumu likums (turpmāk – PIL);
[bookmark: OLE_LINK1][bookmark: OLE_LINK2]1.7.2. Ministru kabineta 2017. gada 28. februāra noteikumi Nr. 107 "Iepirkuma procedūru un metu konkursu norises kārtība".

1.8. Informācijas apmaiņa
Informācijas apmaiņa starp Pasūtītāju un Piegādātājiem vai Pretendentiem notiek elektroniski, EIS e-konkursu apakšsistēmā.

1.9. Iespējas iepazīties ar konkursa nolikumu (turpmāk – Nolikums) un to saņemt
[bookmark: _Ref38365343]1.9.1. Atklāta konkursa "Vispārīgā vienošanās atsavināmās zemes kadastrālās uzmērīšanas pakalpojumiem piespiedu dalītā īpašuma izbeigšanai" (iepirkuma identifikācijas Nr. VZD 2026/03/P (turpmāk – konkurss) dokumentācijai ir nodrošināta tieša un brīva elektroniskā pieeja Pircēja profilā šī konkursa sadaļā.
1.9.2. Tiek uzskatīts, ka visi ieinteresētie Piegādātāji jebkuru papildu informāciju par konkursu ir saņēmuši brīdī, kad tā publicēta Pircēja profilā šī konkursa sadaļā.
1.9.3. Ieinteresētais Piegādātājs EIS e-konkursu apakšsistēmā šī konkursa sadaļā var reģistrēties kā Nolikuma saņēmējs, ja tas ir reģistrēts EIS kā Piegādātājs.[footnoteRef:2] [2:  Informācija par to, kā ieinteresētais piegādātājs var reģistrēties par Nolikuma saņēmēju, pieejama:
https://www.eis.gov.lv/EIS/Publications/PublicationView.aspx?PublicationId=883] 


1.10. Papildu informācijas pieprasīšanas kārtība
1.10.1. Papildu informāciju ieinteresētais Piegādātājs var pieprasīt latviešu valodā, izmantojot EIS funkciju "Pretendentu jautājumi".
1.10.2. Ja ieinteresētais Piegādātājs laikus pieprasa papildu informāciju par iepirkuma procedūras dokumentos iekļautajām prasībām, iepirkuma komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
1.10.3. Jebkura papildu informācija, kas tiks sniegta saistībā ar šo konkursu, tiks nosūtīta Piegādātājam, kas uzdevis jautājumu, kā arī publicēta Pircēja profilā šī konkursa sadaļā. Piegādātājam ir pienākums sekot līdzi publicētajai informācijai.

1.11. Piedāvājuma iesniegšanas vieta, datums, laiks un kārtība
1.11.1. Piedāvājumi jāiesniedz EIS e-konkursu apakšsistēmā ne vēlāk kā līdz paziņojumā par līgumu norādītajam piedāvājumu iesniegšanas termiņam.
1.11.2. Ārpus EIS e-konkursu apakšsistēmas iesniegtie piedāvājumi netiks pieņemti.
1.11.3. Sagatavojot piedāvājumu, Pretendents ievēro, ka:
1.11.3.1. iesniedzot piedāvājumu, Pretendents to paraksta ar drošu elektronisko parakstu un laika zīmogu vai EIS piedāvāto elektronisko parakstu. Piedāvājumu (tā sastāvdaļas, ja tās paraksta atsevišķi) paraksta persona, kuras paraksta tiesības nostiprinātas atbilstoši normatīvajos aktos noteiktajam regulējumam. Ja dokumentāciju paraksta Pretendenta pilnvarota persona, pievieno attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
1.11.3.2. Ja piedāvājums ir šifrēts, Pretendentam noteiktajā laikā, ne vēlāk kā 15 minūšu laikā pēc piedāvājumu atvēršanas uzsākšanas, jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai Pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai. Ja tas netiks izdarīts, piedāvājums netiks izskatīts.
1.11.3.3. Piedāvājumā iekļautajiem dokumentiem jābūt latviešu valodā. Ja kāds oriģināldokuments ir noformēts svešvalodā, tam pievieno tulkojumu latviešu valodā. Pretendents apliecina tulkojuma pareizību atbilstoši normatīvo aktu prasībām. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.
1.11.3.4. Pieteikuma veidlapa un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2019 (vai jaunākas programmatūras versijas) rīkiem lasāmā formātā.
1.11.3.5. Piedāvājums jāsagatavo tā, lai nekādā veidā netiktu apdraudēta EIS 
e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā apakšpunktā minētajiem riskiem, tas netiks izskatīts.

1.12. Piedāvājumu grozīšana un atsaukšana
[bookmark: _Hlk142295734]Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos EIS pieejamos rīkus.

1.13. Piedāvājuma atvēršanas vieta, datums, laiks un kārtība
[bookmark: _Toc450735320]Piedāvājumu atvēršana notiek EIS, četras stundas pēc paziņojumā par līgumu noteiktā piedāvājumu iesniegšanas termiņa iestāšanās. Piedāvājumu atvēršanas sanāksmes finanšu piedāvājumu kopsavilkums būs pieejams EIS.

[bookmark: _Toc141341759][bookmark: _Toc141785290][bookmark: _Toc45663516][bookmark: _Hlk142296669][bookmark: _Toc64201279][bookmark: _Toc64201427][bookmark: _Toc64201622][bookmark: _Toc64264071][bookmark: _Toc65454240][bookmark: _Toc65862770][bookmark: _Toc65956609][bookmark: _Toc65967968][bookmark: _Toc72766065][bookmark: _Toc73116765]2. Informācija par iepirkuma priekšmetu

2.1. Iepirkuma priekšmets
2.1.1. Iepirkuma priekšmets ir atsavināmās zemes kadastrālās uzmērīšanas pakalpojumi piespiedu dalītā īpašuma izbeigšanai (turpmāk – pakalpojumi) atbilstoši Latvijas Republikas normatīvo aktu prasībām un saskaņā ar tehnisko specifikāciju (Nolikuma 2. pielikums) Pasūtītāja vajadzībām. CPV kods: 
71355000-1 (uzmērīšanas pakalpojumi).
2.1.2. Iepirkuma priekšmets nav dalīts daļās.
2.1.3. Pretendents nevar iesniegt piedāvājuma variantus.
2.1.4. Iepirkuma rezultātā tiks slēgta vispārīgā vienošanās (Nolikuma 6. pielikums) ar vismaz diviem, bet ne vairāk kā pieciem Pretendentiem.

[bookmark: _Hlk43933564]2.2. Maksimālā līgumcena
2.2.1. Maksimālā līgumcena ir 250 000 EUR (divi simti piecdesmit tūkstoši euro) bez pievienotās vērtības nodokļa (turpmāk – PVN).
2.2.2. Pasūtītājam vispārīgās vienošanās darbības laikā ir tiesības neizmantot visu Nolikuma 2.2.1. apakšpunktā norādīto līgumcenu.
2.2.3. Piedāvājumi, kas pārsniedz Nolikuma 2.2.1. apakšpunktā norādīto līgumcenu, tiks noraidīti.

2.3. Tehniskā specifikācija
Tehniskā specifikācija ir pievienota Nolikuma 2. pielikumā, un ir šī Nolikuma neatņemama sastāvdaļa.

2.4. Vispārīgās vienošanās izpildes kārtība, termiņš un vieta
[bookmark: _Hlk142749604]2.4.1. Termiņš, kad Pasūtītājs ir tiesīgs slēgt iepirkuma līgumus un pasūtīt pakalpojumu izpildi – 24 mēneši no vispārīgās vienošanās spēkā stāšanās dienas vai līdz brīdim, kad Nolikuma 2.2.1. apakšpunktā norādītā līgumcena ir izlietota, atkarībā no tā, kurš no nosacījumiem iestājas pirmais, vai līdz dienai, kad vispārīgā vienošanās zaudē spēku vai tiek izbeigta vai pārtraukta saskaņā ar vispārīgās vienošanās vai tiesību aktu nosacījumiem. Iepirkumu līgumi tiks noslēgti uz deviņiem mēnešiem vai līdz brīdim, kad iepirkuma līgumā minētā līgumcena tiks izlietota, atkarībā no tā, kurš no nosacījumiem iestāsies pirmais.
2.4.2. Vispārīgās vienošanās darbības laikā konkrēti pasūtījumi tiks veikti vispārīgās vienošanās (Nolikuma 6. pielikums) 3. nodaļā noteiktajā kārtībā, pēc faktiskās nepieciešamības, par kuriem tiks slēgti atsevišķi iepirkuma līgumi saskaņā ar iepirkuma līguma projektu (Nolikuma 7. pielikums).
2.4.3. Vispārīgās vienošanās izpildes vieta: Latvijas valsts teritorija.

[bookmark: _Toc509492912][bookmark: _Toc509502108][bookmark: _Toc509492913][bookmark: _Toc509502109][bookmark: _Toc79552065]3. Pretendentam izvirzītās kvalifikācijas prasības

[bookmark: _Hlk133933493]3.1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji un personas, uz kuras iespējām Pretendents balstās (ja Pretendents pakalpojumu sniegšanai plāno piesaistīt apakšuzņēmēju vai personu, uz kuras iespējām Pretendents balstās) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs atbilstoši to reģistrācijas vai pastāvīgās dzīvesvietas valsts normatīvo aktu prasībām. Ja Pretendents ir fiziskā persona, tad tam jābūt reģistrētam kā saimnieciskās darbības veicējam vai komersantam.
[bookmark: _Hlk37247383][bookmark: _Hlk146037089]3.2. Vispārīgās vienošanās izpildē Pretendents ir tiesīgs piesaistīt apakšuzņēmējus. Pretendentam piedāvājumā jānorāda apakšuzņēmēji, kuru sniedzamo pakalpojumu vērtība ir vismaz 10 000 EUR, un katram šādam apakšuzņēmējam izpildei nododamo vispārīgās vienošanās daļu (piemēram, izpildāmo darbu līgumcenas daļu, administratīvo teritoriju, sniedzamo pakalpojumu apjomu procentos). Apakšuzņēmēja veicamo sniedzamo pakalpojumu kopējo vērtību noteic atbilstoši PIL 63. panta trešajai daļai.
3.3. Pretendents var balstīties uz citu personu saimnieciskajām un finansiālajām iespējām, ja tas ir nepieciešams vispārīgās vienošanās izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, kuri pašam nav un kas ir nepieciešami vispārīgās vienošanās izpildei uz visu vispārīgās vienošanās izpildes laiku, iesniedzot, piemēram, šo personu apliecinājumu vai vienošanos par sadarbību vispārīgās vienošanās izpildē. Ja Pretendents balstās uz citas personas saimnieciskajām un finansiālajām iespējām, tad Pretendentam un attiecīgajai personai ir jāuzņemas solidāra atbildība par vispārīgās vienošanās izpildi, ko norāda iepriekš minētajā dokumentā.
[bookmark: _Hlk133933725]3.4. Pretendents var balstīties uz citu personu tehniskajām un profesionālajām iespējām, ja tas ir nepieciešams vispārīgās vienošanās izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, kuri pašam nav un kas ir nepieciešami vispārīgās vienošanās izpildei uz visu vispārīgās vienošanās izpildes laiku, iesniedzot, piemēram, šo personu apliecinājumu vai vienošanos par sadarbību vispārīgās vienošanās izpildē. Personas, kuras nenodarbina Pretendents, ir uzskatāmas par personām, uz kuru iespējām Pretendents balstās.
3.5. Pretendents pakalpojumu sniegšanas nodrošināšanai nodarbina ne mazāk kā divas zemes kadastrālās uzmērīšanas darbu veikšanā sertificētas personas (turpmāk – sertificēts mērnieks).
[bookmark: _Hlk37073656]3.6. Pretendents pakalpojumu sniegšanā drīkst iesaistīt tos sertificētos mērniekus, par kuriem Pretendents ir sniedzis informāciju atbilstoši Nolikuma 4. pielikumā "Sertificēto mērnieku saraksts" (turpmāk – Saraksts) norādītajam. Ja vispārīgās vienošanās darbības laikā Pretendentam rodas nepieciešamība aizvietot sertificētu mērnieku ar citu sertificētu mērnieku, to dara saskaņā ar vispārīgās vienošanās (Nolikuma 6. pielikums) prasībām.
3.7. Pretendents iepriekšējo trīs gadu laikā no iepirkuma izsludināšanas dienas līdz piedāvājuma iesniegšanai, vai īsākā laika periodā, ja Pretendents ir dibināts vēlāk, ir sniedzis vismaz divdesmit zemes kadastrālās uzmērīšanas pakalpojumus, kas, kopā ņemot, ietver gan zemes robežu apsekošanu, gan atjaunošanu, gan arī noteikšanu.
3.8. Ja Pretendents ir piegādātāju apvienība, tad Pretendentam kopumā jāatbilst Nolikuma 3.5. un 3.7. punkta prasībām.

[bookmark: _Toc141341761][bookmark: _Toc141785292][bookmark: _Toc45663518]4. Prasības piedāvājumiem

4.1. Pieteikums par piedalīšanos konkursā
4.1.1. Vispārējie nosacījumi Pretendenta dalībai konkursā (tostarp iesniedzamie dokumenti) ir pieejami EIS e-konkursu apakšsistēmā šī konkursa sadaļā.
4.1.2. Pretendents pieteikumu par piedalīšanos iepirkumā sagatavo atbilstoši veidnei Nolikuma 1. pielikumā. Kopā ar pieteikumu jāiesniedz apliecinājums par neatkarīgi sagatavotu piedāvājumu atbilstoši Nolikuma 8. pielikumam.
4.1.3. Pieteikums un apliecinājums par neatkarīgi sagatavotu piedāvājumu jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. Ja pieteikumu paraksta persona, kurai nav pārstāvības tiesības, Pretendentam jāiesniedz attiecīgajai personai izdota pilnvara vai tās apliecināta kopija. Šis nosacījums attiecas arī uz dokumentiem, ko paraksta apakšuzņēmējs vai persona, uz kuras iespējām Pretendents balstās.
4.1.4. Ja pieteikumu vai apliecinājumu par neatkarīgi sagatavotu piedāvājumu nav parakstījusi persona ar pārstāvības tiesībām, piedāvājums tiek noraidīts.

[bookmark: _Ref38401906]4.2. Pretendenta atlases dokumenti
4.2.1. Pretendenta atlases dokumentus pievieno pieteikumam dalībā konkursā, ko iesniedz atbilstoši Nolikuma 4.1. punktam.
4.2.2. Pretendents, lai apliecinātu, ka tas atbilst iepirkuma procedūras dokumentos noteiktajām Pretendentu atlases prasībām, saskaņā ar PIL 49. pantu kā sākotnējo pierādījumu drīkst iesniegt Eiropas vienoto iepirkuma procedūras dokumentu (EVIPD)[footnoteRef:3]. Tas jāiesniedz arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 000 euro, bet, ja Pretendents ir personu apvienība – par katru tās dalībnieku. Pretendentam jāaizpilda Eiropas vienotā iepirkuma procedūras dokumenta (EVIPD) veidlapa, kas pievienota Nolikuma 11. pielikumā xml formātā. Eiropas vienotā iepirkuma procedūras dokumenta (EVIPD) veidlapu aizpilda šādi – lejupielādē Nolikuma 11. pielikumu, atver interneta vietni https://espd.eis.gov.lv/, izvēlas lomu "Ekonomikas dalībnieks", izvēlas "Importēt ESPD", augšupielādē Nolikuma 11. pielikumu xml formātā, aizpilda visas sadaļas, lejupielādē aizpildīto veidlapu un pievieno to EIS. Apakšuzņēmējiem IV daļā "Atlases kritēriji" jāsniedz informācija par atlases kritēriju – Reģistrācija komercreģistrā. Personām, uz kuru spējām Pretendents balstās, IV daļā "Atlases kritēriji" jāsniedz informācija par atlases kritēriju – Reģistrācija komercreģistrā un par tiem atlases kritērijiem, par kuriem Pretendents uz konkrēto personu balstās. [3:  Veidlapas forma pieejama: https://espd.eis.gov.lv/] 

4.2.3. Ja Pretendents, kuram iepirkuma procedūrā būtu piešķiramas vispārīgās vienošanās slēgšanas tiesības, ir iesniedzis Eiropas vienoto iepirkuma procedūras dokumentu (EVIPD) kā sākotnējo pierādījumu atbilstībai Nolikumā noteiktajām atlases prasībām, Pasūtītājs pirms lēmuma pieņemšanas par vispārīgās vienošanās slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību Pretendentu atlases prasībām. Vienlaikus Pasūtītājam jebkurā iepirkuma procedūras stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām Pretendentu un kandidātu atlases prasībām.
4.2.4. Ja Pretendents neiesniedz Eiropas vienoto iepirkuma procedūras dokumentu (EVIPD), tad pieteikumam jāpievieno turpmāk norādītie dokumenti:
4.2.4.1. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts komercreģistram līdzvērtīgā reģistrā ārvalstīs, atbilstoši tā reģistrācijas vai pastāvīgās dzīvesvietas valsts normatīvo aktu prasībām, vai cita veida apliecinājums par reģistrāciju, ja ārvalsts kompetentā iestāde šādu dokumentu neizsniedz. Šis nosacījums attiecas arī uz apakšuzņēmēju un personu, uz kuras iespējām Pretendents balstās. Par Latvijas Republikā reģistrēto Pretendentu, piegādātāju apvienības dalībnieku, apakšuzņēmēju vai personu, uz kuras iespējām Pretendents balstās, reģistrāciju atbilstoši normatīvo aktu prasībām (ja normatīvie akti to paredz) Pasūtītājs pārbaudīs publiski pieejamās datubāzēs vai attiecīgajā reģistra iestādē.
4.2.4.2. Pretendenta pakalpojumu sniegšanā nodarbināto sertificēto mērnieku saraksts (atbilstoši Nolikuma 4. pielikumā noteiktajai veidnei). Informāciju par sertificēto mērnieku sertifikātu derīgumu iepirkuma komisija pārbaudīs publiski pieejamos reģistros.
4.2.4.3. Ja Pretendents pakalpojumu sniegšanai plāno piesaistīt apakšuzņēmējus vai balstās uz citu personu iespējām, lai apliecinātu, ka Pretendenta kvalifikācija atbilst Pretendenta kvalifikācijas prasībām, jāiesniedz šādi dokumenti:
4.2.4.3.1. Apakšuzņēmējiem izpildei nododamo vispārīgās vienošanās daļu saraksts, ja apakšuzņēmēja sniedzamo pakalpojumu vērtība ir vismaz 10 000 EUR vai, ja Pretendents balstās uz apakšuzņēmēju tehniskajām un profesionālajām iespējām (Nolikuma 9. pielikums).
4.2.4.3.2. Apakšuzņēmēja un personas, uz kuras iespējām Pretendents balstās, apliecinājums par gatavību veikt izpildei nododamo vispārīgās vienošanās daļu vai nodot Pretendenta rīcībā vispārīgās vienošanās izpildei nepieciešamos resursus vai Pretendenta un personas, uz kuras iespējām Pretendents balstās, līgums vai vienošanās par sadarbību vispārīgās vienošanās izpildei, kas pierāda, ka Pretendenta rīcībā būs vispārīgās vienošanās izpildei nepieciešamie resursi (Nolikuma 9. pielikums), gadījumā, ja ar Pretendentu tiks noslēgta vispārīgā vienošanās (Nolikuma 6. pielikums).
4.2.4.4. Pretendentam, lai apliecinātu iepriekš sniegto zemes kadastrālās uzmērīšanas pakalpojumu izpildi atbilstoši Nolikuma 3.7. punktam, jāiesniedz pieredzes apraksts (Nolikuma 5. pielikums), klāt pievienojot pasūtītāja atsauksmes par visiem pieredzes aprakstā norādītajiem darbiem. Atsauksmi var nepievienot, ja pakalpojumi norādītajā apjomā sniegti Pasūtītājam.
4.2.4.5. Informāciju attiecībā uz ārvalstī reģistrēta Pretendenta patiesā labuma guvēju un personu, kurai Pretendentā ir izšķirošā ietekme uz līdzdalības pamata normatīvo aktu par koncerniem izpratnē, Pretendents norāda pieteikumā.

4.3. Piegādātāju apvienības gadījumā papildus jāiesniedz
Vienošanās par piegādātāju apvienības izveidi un dalību iepirkumā, kurā norāda:
4.3.1. Piegādātāju apvienības izvirzīto pārstāvi un iepirkuma procedūras dokumentācijas parakstīšanai pilnvaroto personu.
4.3.2. Informāciju par piegādātāju apvienībā ietilpstošajiem dalībniekiem: dalībnieka nosaukums un vienotais reģistrācijas numurs, pasta adrese, kontaktpersona un tālruņa numurs, atbildības apjoms procentos, nododamās daļas īss apraksts.
4.3.3. Norādi, uz kuru dalībnieku saimnieciskajām un finansiālajām un profesionālajām un tehniskajām spējām apvienība balstās.

[bookmark: _Ref38396632]4.4. Finanšu piedāvājums
4.4.1. Finanšu piedāvājums jāsagatavo un jāiesniedz atbilstoši Finanšu piedāvājuma veidnei (Nolikuma 3. pielikums), norādot pakalpojuma cenas euro bez PVN.
4.4.2. Finanšu piedāvājuma cenās jābūt iekļautām visām izmaksām, kas nepieciešamas pakalpojumu veikšanai, ieskaitot visus nodokļus un nodevas (izņemot PVN), visas tiešās un netiešās izmaksas, tai skaitā transporta, nepieciešamo saskaņojumu saņemšanas no trešajām personām, administratīvos, darba algas un visus citus izdevumus, kas saistīti ar pakalpojumu nodrošināšanu pilnā apjomā, kā arī visas izmaksas, kas saistītas ar iespējamajiem riskiem (piemēram, tirgus cenu svārstības vispārīgās vienošanās izpildes laikā).
4.4.3. Cenā nav iekļautas izmaksas, kas saistītas ar dokumentu pārsūtīšanu uz Pasūtītāja reģionālās pārvaldes arhīva glabātavu, kurā glabājas konkrētās administratīvās teritorijas kadastra objekta dokumenti. Pretendents nodrošina, ka norādītās cenas vispārīgās vienošanās darbības laikā nepārsniegs Finanšu piedāvājumā (Nolikuma 3. pielikums) norādītās.
4.4.4. Finanšu piedāvājumā norādītās cenas norāda euro ar precizitāti divi cipari aiz komata.

4.5. Tehniskais piedāvājums
Tehniskais piedāvājums ir jāsagatavo atbilstoši Nolikuma 2. pielikumam "Tehniskā specifikācija", izmantojot Nolikuma 10. pielikumā esošo Tehniskā piedāvājuma veidni.

[bookmark: _Toc64201623][bookmark: _Toc64264072][bookmark: _Toc65454241][bookmark: _Toc65862771][bookmark: _Toc65956610][bookmark: _Toc65967969][bookmark: _Toc72766066][bookmark: _Toc73116766][bookmark: _Toc79552066][bookmark: _Toc141341762][bookmark: _Toc141785293][bookmark: _Toc45663519]5. Piedāvājumu vērtēšana

5.1. Piedāvājuma izvēles kritērijs
Vispārīgās vienošanās slēgšanas tiesības tiek piešķirtas Pretendentam, kas atbilst Nolikumā noteiktajām atlases prasībām un ir iesniedzis Nolikuma prasībām atbilstošu saimnieciski visizdevīgāko piedāvājumu un uz kuru nav attiecināmi izslēgšanas nosacījumi. Iepirkuma komisija var pieņemt lēmumu par iepirkuma izbeigšanu bez rezultāta, ja nav saņemts neviens piedāvājums vai nav saņemts neviens Nolikumam vai iepirkuma tehniskajai specifikācijai atbilstošs piedāvājums. Iepirkuma komisija jebkurā brīdī ir tiesīga pārtraukt iepirkuma procedūru, ja tam ir objektīvs pamatojums.

5.2. Piedāvājumu vērtēšanas pamatnoteikumi
5.2.1. Iepirkuma komisija piedāvājumu vērtēšanu veic slēgtās sēdēs. Iepirkuma komisija pārbauda Pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas vispārīgās vienošanās slēgšanas tiesības.
5.2.2. Ja Pretendents, kuram iepirkumā būtu piešķiramas vispārīgās vienošanās slēgšanas tiesības, ir iesniedzis Eiropas vienoto iepirkuma procedūras dokumentu (EVIPD) kā sākotnējo pierādījumu atbilstībai Pretendentu atlases prasībām, kas noteiktas paziņojumā par līgumu vai iepirkuma dokumentos, iepirkuma komisija pirms lēmuma pieņemšanas par vispārīgās vienošanās slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību Pretendentu atlases prasībām.

5.3. Piedāvājuma noformējuma pārbaude
5.3.1. Iepirkuma komisija pārbauda, vai Pretendenta iesniegtais piedāvājums atbilst Nolikumā noteiktajām noformēšanas prasībām.
5.3.2. Ja piedāvājums neatbilst kādai no piedāvājumu noformējuma prasībām, iepirkuma komisija var lemt par šī piedāvājuma noraidīšanu.

5.4. Pretendentu atbilstības kvalifikācijas prasībām pārbaude
[bookmark: _Ref70754509][bookmark: _Toc98233125]5.4.1. Iepirkuma komisija pārbauda Pretendenta atbilstību Nolikumā noteiktajām kvalifikācijas prasībām pēc Nolikumā noteiktajiem un Pretendenta iesniegtajiem dokumentiem.
5.4.2. Ja Pretendenta kvalifikācija neatbilst Nolikumā noteiktajām kvalifikācijas prasībām, iepirkuma komisija lemj par piedāvājuma noraidīšanu.

5.5. Finanšu piedāvājumu vērtēšana
5.5.1. Iepirkuma komisija pārbauda, vai Pretendenta iesniegtais finanšu piedāvājums atbilst Nolikuma prasībām, vai finanšu piedāvājumā nav aritmētisko kļūdu un vai piedāvājums nav nepamatoti lēts. Ja finanšu piedāvājumā konstatēta aritmētiskā kļūda, iepirkuma komisija izlabo to. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus.
5.5.2. Ja Pretendenta iesniegtais finanšu piedāvājums neatbilst Nolikuma prasībām, iepirkuma komisija lemj par piedāvājuma noraidīšanu.
5.5.3. Ja piedāvājums vispārīgajai vienošanās šķiet nepamatoti lēts, iepirkuma komisija rakstveidā pieprasa Pretendentam detalizētu skaidrojumu par Pretendenta piedāvāto cenu vai izmaksām, kā arī var pieprasīt iesniegt izdruku no Valsts ieņēmumu dienesta elektroniskās deklarēšanas sistēmas par Pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Valsts ieņēmumu dienests, un, konsultējoties ar Pretendentu, izvērtē Pretendenta sniegtos skaidrojumus saskaņā ar PIL 53. pantu.
5.5.4. Ja, izvērtējot Pretendenta sniegtos skaidrojumus, iepirkuma komisija konstatē, ka Pretendents nav pierādījis PIL 53. pantā minētos nosacījumus, kas ļauj noteikt tik zemu cenu (ja sniegtie skaidrojumi nepamato Pretendenta piedāvāto zemo cenu līmeni, vai ja cenās nav iekļautas izmaksas, kas saistītas ar zemes kadastrālās uzmērīšanas darbiem), iepirkuma komisija noraida piedāvājumu kā nepamatoti lētu un tālāk to neizskata.

5.6. Tehniskā piedāvājuma vērtēšana
5.6.1. Iepirkuma komisija pārbauda, vai Pretendents ir apstiprinājis, ka pakalpojumi tiks sniegti saskaņā ar tehniskās specifikācijas (Nolikuma 2. pielikums) prasībām, nodrošinot visu tajās noteikto prasību ievērošanu.
5.6.2. Pretendenta tehniskais piedāvājums tiek izslēgts no tālākas vērtēšanas, ja šāds apstiprinājums nav veikts.

5.7. Saimnieciski visizdevīgākā piedāvājuma izvēle
5.7.1. Nolikuma prasībām atbilstošos piedāvājumus saimnieciski visizdevīgākā piedāvājuma noteikšanai iepirkuma komisija vērtē, piešķirot punktus saskaņā ar šādiem vērtēšanas kritērijiem:

	Nr. p.k.
	Vērtējamais kritērijs
	Maksimālais piešķiramo punktu skaits

	
	Cena (EUR) bez PVN vienas zemes vienības uzmērīšanai platību intervālā (ha)
	

	P1.
	no 0.0 līdz 1.0 (platību 1.0 neieskaitot)
	45

	P2.
	no 1 līdz 5.0 (platību 5.0 neieskaitot)
	10

	P3.
	no 5.0 un vairāk
	5

	
	KOPĀ:
	60



5.7.1.1. vērtējamā kritērijā P1. (Cena vienas zemes vienības uzmērīšanai platību intervālā no 0.0 līdz 1.0 (platību 1.00 neieskaitot)) punktu skaits tiek aprēķināts pēc šādas formulas:
[image: ],
kur:
· (Cmaz.) – mazākā piedāvātā cena konkrētajā kritērijā;
· (Cpied.) – piedāvātā cena konkrētajā kritērijā, kam aprēķina punktus;
· (M ) – maksimālais punktu skaits konkrētajā kritērijā.

5.7.1.2. vērtējamā kritērijā P2. (Cena vienas zemes vienības uzmērīšanai platību intervālā no 1.0 līdz 5.0 (platību 5.0 neieskaitot)) punktu skaits tiek aprēķināts pēc šādas formulas:
[image: ],
kur:
· (Cmaz.) – mazākā piedāvātā cena konkrētajā kritērijā;
· (Cpied.) – piedāvātā cena konkrētajā kritērijā, kam aprēķina punktus;
· (M ) – maksimālais punktu skaits konkrētajā kritērijā.

5.7.1.3. vērtējamā kritērijā P3. (Cena vienas zemes vienības uzmērīšanai platību intervālā no 5.0 un vairāk) punktu skaits tiek aprēķināts pēc šādas formulas:
[image: ],
kur:
· (Cmaz.) – mazākā piedāvātā cena konkrētajā kritērijā;
· (Cpied.) – piedāvātā cena konkrētajā kritērijā, kam aprēķina punktus;
· (M ) – maksimālais punktu skaits konkrētajā kritērijā.
5.7.2. Katrs iepirkuma komisijas loceklis vērtē Pretendenta piedāvājumu, piešķirot punktus katram vērtēšanas kritērijam. Kritērija vērtējums tiek iegūts, saskaitot visu komisijas locekļu kopējo punktu skaitu, kas tiek dalīti ar komisijas locekļu skaitu. Maksimālais piešķirto punktu skaits vienam piedāvājumam ir 60 punkti.
5.7.3. Aprēķinos iegūtos piedāvājuma punktus iepirkuma komisija noapaļo līdz divām zīmēm aiz komata.
5.7.4. Saskaņā ar Nolikumā noteiktajiem piedāvājumu vērtēšanas kritērijiem, iepirkuma komisija vispārīgās vienošanās slēgšanas tiesību piešķiršanai izvēlas Nolikuma prasībām atbilstošus saimnieciski visizdevīgākos piecus piedāvājumus, kas ieguvuši vislielāko punktu skaitu atbilstoši Nolikuma 5.7.1. apakšpunktā norādītajiem vērtēšanas kritērijiem.
5.7.5. Ja iepirkuma komisija pirms tam, kad pieņemts lēmums par vispārīgās vienošanās slēgšanas tiesību piešķiršanu, konstatē, ka vismaz divu piedāvājumu novērtējums ir vienāds, šādā gadījumā iepirkuma komisija izvēlas tā Pretendenta piedāvājumu, kuram 2025. gadā ir veiktas lielākas valsts sociālās apdrošināšanas obligātās iemaksas vai līdzvērtīgas iemaksas ārvalstī vidēji uz vienu nodarbināto (ja piedāvājumu iesniegusi personālsabiedrība vai personu apvienība, tiek vērtētas katra personālsabiedrības biedra un katra personu apvienības dalībnieka veiktās sociālās apdrošināšanas obligātās iemaksas), ja šāda informācija nebūs pieejama publiskās datu bāzēs, iepirkuma komisija pieprasīs Pretendentiem to iesniegt.

6. Izslēgšanas nosacījumu pārbaude

6.1. Pasūtītājs pārbaudi veic attiecībā uz Pretendentu, kuram būtu piešķiramas vispārīgās vienošanās slēgšanas tiesības. Pretendentu izslēgšanas gadījumi tiks pārbaudīti PIL 42. pantā noteiktajā kārtībā.
[bookmark: _Ref38403824]6.2. Iepirkumā tiks piemēroti PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā un Starptautisko un Latvijas Republikas nacionālo sankciju likuma 11.1 panta pirmajā daļā Pretendentu izslēgšanas nosacījumi. Pasūtītājs neattiecinās Publisko iepirkumu likuma 42. panta otrās daļas 2. punktā minētos izslēgšanas iemeslus uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, un uz Pretendenta patieso labuma guvēju.
6.3. Ja Pretendents tiek izslēgts no dalības konkursā, Pasūtītājs par Pretendentu, kuram būtu piešķiramas vispārīgās vienošanās slēgšanas tiesības, atzīst Pretendentu, kurš ir iesniedzis Nolikumam atbilstošu piedāvājumu ar nākamo lielāko punktu skaitu atbilstoši Nolikuma 5.7.1. apakšpunktā norādītajiem vērtēšanas kritērijiem un veic tā pārbaudi atbilstoši Nolikuma prasībām.

[bookmark: _Toc479593822][bookmark: _Toc141785296][bookmark: _Toc141341765][bookmark: _Toc45663523]7. Lēmuma paziņošana un vispārīgās vienošanās slēgšana

7.1. Iepirkuma komisija triju darbdienu laikā pēc lēmuma pieņemšanas vienlaikus informē visus Pretendentus par pieņemto lēmumu PIL 37. pantā noteiktajā kārtībā.
7.2. Pasūtītājs ne vēlāk kā 10 darbdienu laikā pēc dienas, kad stājas spēkā vispārīgā vienošanās, savā pircēja profilā EIS ievieto vispārīgās vienošanās tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības, un iesniedz publicēšanai Iepirkumu uzraudzības biroja tīmekļvietnē paziņojumu par vispārīgās vienošanās slēgšanas tiesību piešķiršanu.

8. Vispārīgās vienošanās slēgšanas kārtība

8.1. Pasūtītājs slēdz vispārīgo vienošanos, pamatojoties uz izraudzītā Pretendenta piedāvājumu, saskaņā ar Nolikuma nosacījumiem un vispārīgās vienošanās projektu (Nolikuma 6. pielikums).
8.2. Pasūtītājs vispārīgo vienošanos ar Pretendentu, kuram saskaņā ar Nolikumā noteikto kārtību ir piešķirtas vispārīgās vienošanās tiesības, slēdz ne agrāk kā nākamajā darbdienā pēc nogaidīšanas termiņa beigām atbilstoši PIL 60. panta septītās daļas nosacījumiem. Vispārīgā vienošanās tiek sagatavota, pamatojoties uz Pasūtītāja lēmumu par vispārīgās vienošanās slēgšanas tiesību piešķiršanu un Pretendenta, kuram piešķirtas vispārīgās vienošanās slēgšanas tiesības, iesniegto piedāvājumu.
8.3. Pretendentam, kuram piešķirtas vispārīgās vienošanās slēgšanas tiesības, vispārīgā vienošanās jāparaksta piecu darbdienu laikā no iepirkuma komisijas nosūtītā uzaicinājuma parakstīt vispārīgo vienošanos nosūtīšanas dienas. Ja norādītajā termiņā minētais Pretendents neparaksta vispārīgo vienošanos, tas tiek uzskatīts par atteikumu slēgt vispārīgo vienošanos.
8.4. Ja izraudzītais Pretendents atsakās slēgt vispārīgo vienošanos vai to nenoslēdz Nolikuma 8.3. punktā noteiktajā termiņā, Pasūtītājs var pieņemt lēmumu slēgt vispārīgo vienošanos ar Pretendentu, kurš iesniedzis Nolikumam atbilstošu piedāvājumu ar nākamo lielāko punktu skaitu atbilstoši Nolikuma 5.7.1. apakšpunktā norādītajiem vērtēšanas kritērijiem, vai iepirkumu pārtraukt.
8.5. Vispārīgās vienošanās slēgšanas laikā vispārīgās vienošanas projekts (Nolikuma 6. pielikums) var tikt precizēts, veicot nebūtiskus labojumus tajā.

9. Fizisko personu datu apstrāde

Pamatojoties uz Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6. panta pirmās daļas b) un c) apakšpunktu, konkursa norises laikā iesniegtajos dokumentos norādīto datu subjektu personu dati tiks apstrādāti, lai nodrošinātu konkursa norisi, konkursa procesa administrēšanu, Pretendentu piedāvājumu izvērtēšanu, vispārīgās vienošanās noslēgšanu un izpildi atbilstoši normatīvajiem aktiem publisko iepirkumu jomā. Personas datu apstrādes pārzinis ir Pasūtītājs, datu aizsardzības speciālista elektroniskā pasta adrese: personasdati@vzd.gov.lv. Vairāk informācijas par personas datu apstrādi pieejama Pasūtītāja mājaslapā internetā sadaļā "Privātuma politika".

10. Nolikuma pielikumi

[bookmark: _Hlk17389590]1. pielikums – Pretendenta pieteikums par piedalīšanos iepirkumā.
2. pielikums – Tehniskā specifikācija.
3. pielikums – Finanšu piedāvājuma veidne.
[bookmark: _Toc450735339]4. pielikums – Sertificēto mērnieku saraksta veidne.
5. pielikums – Pretendenta pieredzes saraksta veidne.
6. pielikums – Vispārīgās vienošanās projekts.
7. pielikums – Iepirkuma līguma projekts.
8. pielikums – Apliecinājums par neatkarīgi izstrādātu piedāvājumu.
9. pielikums – Apakšuzņēmēja vai personas apliecinājuma vispārīgās vienošanās izpildei veidne.
10. pielikums – Tehniskā piedāvājuma veidne.
11. pielikums – Eiropas vienotā iepirkuma procedūras dokumenta (EVIPD) veidlapa.

